348 
Pansch har ikke søgt at gjennemføre nogen bestemt 
Sondring mellem mandlige og kvindelige Kranier, sandsynligvis 
fordi han ikke disponerede over det dertil fornødne Sammen¬ 
ligningsmateriale. Her har Kjønsbestemmelsen ikke frembudt 
Vanskeligheder, og der vil derfor i det følgende blive Lejlighed 
til at komme noget nærmere ind paa de ret betydelige Kjøns- 
forskjelligheder, end det hidtil er sket ved Beskrivelsen af 
Eskimokranier, men Materialet har dog ikke været stort nok til 
en særskilt Behandling af den mandlige og den kvindelige Type. 
Den betydelige Udvikling, som Kraniologien har gjennem- 
gaaet i de 20 Aar, der ere forløbne siden Pansch beskrev 
sine Eskimokranier, har hindret mig i at sammenarbejde hans 
Undersøgelser med mine og i overhovedet at følge hans Be¬ 
handling af Emnet saa nøje, som jeg kunde ønske. Det System 
af Maalinger, som han anvendte, er undergaaet saa mange og 
saa indgribende Modifikationer, at det ikke længere kan anses 
for tidssvarende, men Meningerne om, hvad og hvorledes man 
bør maale, ere endnu saa divergerende, at jeg ikke tør gjøre 
Regning paa, at det jeg selv har anvendt vil vise sig mere 
levedygtigt. Jeg har valgt det Princip at indskrænke mig til 
kun at meddele saadanne Maal, som umiddelbart kunne sup¬ 
plere Beskrivelsen, uden at belemre min Fremstilling med flere 
Tal og større Tabeller end absolut nødvendigt. 
Kranierne fra det nordøstlige Grønland maa i det hele be¬ 
tegnes som store. Det gjennemsnitlige Rumfang kan vel ikke 
angives med fornøden Sikkerhed, men i Omfanget og de lineære 
Dimensioner har man et efter Omstændighederne tilfredsstillende 
Udtryk for Størrelsen. Idet jeg forøvrigt henviser til omstaaende 
Tabel, skal jeg fremhæve Horizontalomfanget, der er større end 
hos nogen anden Menneskerace, hvad allerede Flower og 
Broca have paavist ved Undersøgelser af andre Rækker af 
